Σύμφωνα με τους ειδικούς, θα χρειαστεί να κάνεις εξαέρωση θερμοσίφωνα στις παρακάτω περιστάσεις:
1. Κατά την τοποθέτηση θερμοσίφωνα
Ο ίδιος τεχνικός που θα εγκαταστήσει το θερμοσίφωνα, μπορεί να κάνει και την εξαέρωση. Με τον τρόπο αυτό, θα σου παραδώσει ένα πραγματικά λειτουργικό σύστημα για να έχεις ζεστό νερό χρήσης στο σπίτι σου.
2. Κατά την επανατοποθέτηση θερμοσίφωνα
Αν, για οποιονδήποτε λόγο, μετακινηθεί ο θερμοσίφωνας σε άλλο σημείο και εγκατασταθεί ξανά, πρέπει να γίνει και εξαέρωση θερμοσίφωνα. Αυτό ισχύει για τον ηλιακό θερμοσίφωνα, αλλά και τον ηλεκτρικό.
3. Όταν λειτουργεί, αλλά δεν βγάζει ζεστό νερό
Σε περίπτωση που ο θερμοσίφωνάς σου ανάβει κανονικά, αλλά παρόλα αυτά δεν βγάζει ζεστό νερό, ένα από τα πρώτα πράγματα που αξίζει να δοκιμάσεις είναι η εξαέρωση θερμοσίφωνα. Παρόλα αυτά, θα πρέπει να σε προειδοποιήσουμε, ότι αν συναντήσεις κάποια βλάβη στο θερμοσίφωνα, η καλύτερη λύση είναι να καλέσεις άμεσα τεχνικό.
4. Μετά από μεγάλη διακοπή νερού
Μήπως υπήρξε κάποια βλάβη στο δίκτυο της γειτονιάς σου και μείνατε χωρίς νερό; Σε τέτοιες περιπτώσεις, είναι πολύ πιθανό οι σωληνώσεις να πάρουν αέρα, τον οποίο πρέπει να αφαιρέσεις, για να λειτουργήσει ξανά ο θερμοσίφωνας.
Γενικά, η εξαέρωση καυστήρα καθίσταται απαραίτητη, όταν οι σωληνώσεις πάρουν αέρα. Είναι απαραίτητη για την ομαλή λειτουργία και σωστή απόδοση του θερμοσίφωνα, για να έχεις πραγματικά ζεστό νερό, όταν το χρειάζεσαι.